OMS avertizează: "Nu există zero risc în ceea ce privește relaxarea restricțiilor de călătorie". Zborurile internaționale care au prioritate.
Lista cu zboruri internaționale prioritare a fost actualizată. Organizația le-a transmis oficialilor să gestioneze mai bine pandemia în înteriorul țărilor. "Restricțiile de călătorie nu pot dura la nesfârșit", a declarat Organizația Mondială a Sănătății.
OMS avertizează că nu există o strategie de tip "zero risc" pentru țările care relaxează restricțiile pentru călătoriile internaționale, în contextul COVID-19, relatează Reuters.Organizația atenționează că zborurile prioritare se încadrează în următoarele categorii: "Nu există zero risc atunci când vorbim despre importul sau exportul potențialelor cazuri, în contextul călătoriilor internaționale", arată un ghid actualizat OMS, publicat marți pe site-ul organizației.Indicațiile oferite de OMS pot fi utilizate atât de guverne, cât și de industrii pentru a concretiza un set de politici și reguli. Totuși, ghidul OMS trebuie să fie luat în calcul, dar nu este obligatoriu.Actualizările organizației nu sunt cu mult schimbate față de regulile anterioare: oamenii trebuie să respecte regulile de distanțare socială, trebuie să poartă mască de protecție și sunt sfătuiți să evite să-și atingă fața.OMS menționează că țările care vor impune carantina pentru toți călătorii ce le trec pragul trebuie să analizeze riscurile și circumstanțele locale înainte de a face acest lucru."Autoritățile ar trebui să crească numărul de teste efectuate călătorilor și ar trebui să-i monitorizeze constant pe aceștia. Acolo unde este cazul, să-i izoleze și pe ei și pe contacții lor", a declarat OMS.Organizația a mai spus în cursul acestei săptămâni că interdicțiile de călătorie nu pot dura la nesfârșit, iar liderii țărilor ar trebui să adopte mai multe măsuri pentru a reduce răspândirea virusului în interiorul țărilor.